Geluk! Ek weet jy is baie opgewonde en jou oë is seker vol sterre en jy beplan aan jou troudag en trourok. Maar het jy al beplanning vir die huwelik gedoen? Sorg dat jy kom vir huweliksvoorbereiding!
Die beste tyd om aan die huwelik te werk is voor die troue. Dan is mense bereid om baie energie in te sit om van die huwelik ‘n sukses te maak. Hierdie huweliksvormingsproses help egpare om van die begin af verantwoordelikheid vir hulle huweliksverhouding te aanvaar en saam te besluit hoe hulle dit wil doen. Met huweliksvoorbereiding word ‘n paartjie geskool en ook gewys op moontlike konflik- en probleemareas en hoe om dit te voorkom of te hanteer.
In die voorbereiding word gebruik gemaak van vraelyste en wedersydse gesprekke tussen ‘n paartjie oor die ideale van wat verwag word uit die huwelik. Daar word ook take gegee wat die paartjie help om die gesprek voort te sit ná die sessie.Die huwelik is die belangrikste belegging in verhoudings wat ons in ons lewens maak. Maak seker jy maak dit die beste belegging deur voorbereid in die huwelik in te gaan.
Nee. Die metode waarborg nie herstel nie. Dit gee hoop, help jou om die siekte beter te hanteer en verleng jou lewensverwagting. Die vraag na valse hoop suggereer dat mense geen hoop moet hê nie want daar is altyd ‘n kans dat hy/sy teleurgestel kan word. So ‘n geloof gee geen basis vir ‘n vervulde lewe of om die vrees van die bedreiging van ‘n lewe te hanteer nie. Ons trou met geen waarborg dat die huwelik gelukkig sal wees nie. Maar as ons trou met die gedagte dat die huwelik sal misluk, verhoog dit die kans dat dit sal misluk. ‘n Positiewe verwagting waarborg nie ‘n suksesvolle huwelik nie, maar verhoog die kans vir ‘n suksesvolle huwelik en die kwaliteit van die verhouding. Die pasiënt se siening en geloof oor sy/haar siekte vir herstel speel ‘n belangrike rol. Baie persone wat hierdie metode gebruik, sterf nog, alhoewel in baie gevalle het die pasiënte verby hulle prognose geleef en het ‘n kwaliteit lewe gelei wat hulle nie sou gehad het sonder die metode nie. Hulle het die siekte baie beter hanteer. Hoop is belangrik vir die kankerpasiënt want dit verander sy/haar houding teenoor die siekte.